สวัสดีค่ะ ดิฉันมีเรื่องอยากปรึกษาค่ะว่า ดิฉันเป็นประจำเดือน​ 5 วัน และเริ่มเป็นวันแรก (24 ก.พ. 62)​ และวันนี้วันที่ 3 (27 ก.พ. 62)​ เริ่มมีเพศ​สัมพันธ์​ใน​ขณะ​เป็นประจำเดือน เขาไม่ได้ใส่ถุงยาง เขาไม่ได้สอดใส่เข้าไป ดิฉันไม่รู้สึกโดนเขาสอดถึงผนังมดลูกเลย แต่ดิฉันเห็นน้ำใสข้นๆอยู่ แต่ไม่รู้ว่าเขาหลั่งในรึป่าวค่ะ และมีโอกาสตั้งท้องมากน้อยแค่ไหนคะ ดิฉันรู้สึกเครียดมาก คิดมาก กังวลมากเลยค่ะ คุณคะขอรบกวนช่วยดิฉันด้วยนะคะ ขอบ​ค่ะ
สวัสดีค่ะ การที่มีเพศสัมพันธ์ ในช่วงที่มีประจำเดือน ทั้งนี้ต้องมั่นใจว่าประจำเดือนนั้นเป็นประจำเดือนจริงๆค่ะ คือมาตรงตามรอบที่ควรจะเป็น ลักษณะเหมือนเดิมทุกประการ ทั้งจำนวนวัน ปริมาณเลือด อาการปวดท้อง แบบนี้จะพอบอกได้ค่ะ ว่าน่าจะเป็นรอบเดือนจริงๆถ้าเป็นรอบเดือนจริงๆ ส่วนมากโอกาสในการตั้งครรภ์ค่อนข้างน้อยค่ะ จะคล้ายๆกับการนับระยะปลอดภัยหลังจากที่ประจำเดือนมา 7 วัน เเต่ทั้งนี้ การนับวันเเบบนี้ ถือว่าโอกาสที่จะผิดพลาดเเล้วเกิดการตั้งครรภ์ขึ้นได้ค่ะ ดังนั้น เเนะนำให้สังเกตรอบเดือนค่ะ ถ้ารอบเดือนกลับมาตามปกติที่ควรจะเป็นในเดือนถัดไป จะถือว่าไม่น่ามีการตั้งครรภ์ค่ะ เเต่ถ้ารอบเดือนห่างออก ไม่มา หรือมีเลือดออกผิดปกติ แนะนำให้ตรวจปัสสาวะเพื่อดูการตั้งครรภ์ร่วมด้วยค่ะ